title: Директива 1999/97/ЕО на Комисията от 13 декември 1999 година за изменение на Директива 95/21/ЕО на Съвета относно прилагането по отношение на кораби, които използват пристанищата на Общността и плават във водите под юрисдикцията на държавите-членки, на международните стандарти за безопасност на корабоплаването, предотвратяване на замърсяването и условията на живот и работа на борда на корабите (Държавен пристанищен контрол) (текст от значение за ЕИП)

text:
Важна правна забележка

|

31999L0097

Официален вестник n° L 331 , 23/12/1999 стр. 0067 - 0070 специално чешко издание глава 07 том 004 стр. 384  - 387 специално испанско издание глава 07 том 004 стр. 384  - 387 специално унгарско издание глава 07 том 004 стр. 384  - 387 специално литвийско издание глава 07 том 004 стр. 384  - 387 LV.ES глава 07 том 004 стр. 384  - 387 MT.ES глава 07 том 004 стр. 384  - 387 PL.ES глава 07 том 004 стр. 384  - 387 SK.ES глава 07 том 004 стр. 384  - 387 специално словенско издание глава 07 том 004 стр. 384  - 387

		19991213Директива 1999/97/ЕО на Комисиятаот 13 декември 1999 годиназа изменение на Директива 95/21/ЕО на Съвета относно прилагането по отношение на кораби, които използват пристанищата на Общността и плават във водите под юрисдикцията на държавите-членки, на международните стандарти за безопасност на корабоплаването, предотвратяване на замърсяването и условията на живот и работа на борда на корабите (Държавен пристанищен контрол)(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 95/21/ЕО на Съвета от 19 юни 1995 г. относно прилагането по отношение на кораби, които използват пристанищата на Общността или плават във водите под юрисдикцията на държавите-членки, на международните стандарти за безопасност на корабоплаването, предотвратяване на замърсяването и условията на живот и работа на борда на корабите (държавен пристанищен контрол) [1], последно изменена с Директива 98/42/ЕО [2], и по-специално член 19 от нея,(1) като има предвид, че e необходимо да се държи сметка за влезлите в сила изменения на конвенции, протоколи, кодекси и резолюции на Международната морска организация (ММО), както и развитието в рамките на Меморандума за разбирателство от Париж (Париж MOU);(2) като има предвид, че публикуването на информация относно корабите, задържани в пристанищата на Общността в съответствие с Директива 95/21/ЕО би стимулирало техните собственици доброволно да предприемат необходимите мерки и би повишило значението на безопасността за корабната индустрия;(3) като има предвид, че за тази цел списъкът на информацията, която подлежи на публикуване, трябва да бъде разширен, по-конкретно с включването на по-подробна информация за съответните кораби, задържането и предприетите действия, както и информация за корабите, на които е отказан достъп до пристанищата на Общността; като има предвид, че трябва по-ясно да се определи дали пропуските, които са довели до задържането, попадат в компетенциите за преглед на съответните компании за класификация; като има предвид, че ефективността на тази мярка би се подобрила чрез по-често, ежемесечно публикуване на информацията;(4) като има предвид, че по-голямата прозрачност на данните във връзка с инспекциите на плавателни съдове е необходим и важен елемент за повишаване на качеството в корабоплаването както в рамките на Общността, така и на световно равнище; като има предвид, че начините за по-широко и своевременно оповестяване на тази информация трябва да бъдат определени в сътрудничество от държавите-членки и Комисията;(5) като има предвид, че държавите-членки трябва да вземат всички необходими мерки за премахване на юридическите препятствия пред публикуването на списъка на корабите, които са били проверени, задържани или на които е бил отказан достъп, в частност чрез изменяне, при необходимост, на тяхното национално законодателство по отношение на защитата на данните;(6) като има предвид, че целевият обобщен коефициент, описан в приложение I, част II към Директива 95/21/ЕО, трябва да бъде подобрен, от гледна точка на натрупания опит по нейното прилагане; като има предвид, че стойността на целевия коефициент може често да бъде променяна в рамките на Меморандума за разбирателство от Париж и впоследствие интегрирана в системата Sirenac; като има предвид, че за да се разбере стойността на целевия коефициент на даден плавателен съд, е достатъчно да се направи справка в базата данни Sirenac; като има предвид, че следователно включването на тази стойност в Директива 95/21/ЕО е ненужно;(7) като има предвид, че списъкът на удостоверенията и документите по приложение II към Директива 95/21/ЕО би следвало да бъде изменен, така че да се отразят влезлите в сила изменения на международното законодателство;(8) като има предвид, че мерките, предвидени в настоящата директива, са в съответствие със становището на Комитета, учреден по силата на член 12 от Директива 93/75/ЕИО [3] на Съвета, последно изменена с Директива 98/74/ЕО на Комисията [4].ПРИЕ НАСТОЯЩАТА ДИРЕКТИВА:Член 1Директива 95/21/ЕО се изменя, както следва:1. Член 2 се изменя, както следва:а) в точка 1 думите "в сила от 1 юли 1998 г." се заменят с думите "в сила от 1 юли 1999 г.";б) в точка 2 думите "във версията в сила от 14 януари 1998 г." се заменят с думите "във версията в сила от 1 юли 1999 г."2. Член 15 се заменя със следното:"Член 15Оповестяване на информация1. Компетентните органи на всяка държава-членка предприемат необходимите мерки за ежемесечно публикуване на информацията, посочена в приложение VIII, част I, относно кораби, които са били задържани във или на които е бил отказа достъп до пристанище на тази държава-членка през предходния месец.2. Информацията за корабите, инспектирани в пристанищата на държавите-членки, която се съдържа в системата Sirenac и е посочена в приложение VIII, части I и II, се оповестява чрез подходящи технически мерки веднага след приключването на инспекцията или отмяна на задържането.3. Държавите-членки и Комисията си сътрудничат за установяване на подходящите технически мерки за оповестяването по параграф 2.4. Когато е възможно, информационната система Sirenac се изменя с оглед спазване на гореспоменатите изисквания."3. Приложение I се изменя по начина, предвиден в приложението към настоящата директива.4. Приложение II се изменя, както следва:а) точка 2, седмо тире, се заменя със следния текст:- "— удостоверение за освобождаване, включително списък на товарите, когато е необходимо."б) след точка 28 се добавя следното:"29. План за управление на отпадъците и описна книга за отпадъци.30. Система за подпомагане на капитани на пътнически кораби при взимане на решения.31. План за съдействие при спасителни операции за пътнически кораби, които плават по редовни маршрути.32. Списък на оперативните ограничения за пътнически кораби.33. Книжка на кораба за превоз на насипни товари.34. План за товарене и разтоварване на насипни товари."5. Добавя се ново приложение VIII, съгласно приложението към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 12 месеца след нейното приемане. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.2. Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.Член 3Настоящата директивата влиза в сила на седмия ден след датата на публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 13 декември 1999 година.За КомисиятаLoyola De PalacioЗаместник-председател[1] ОВ L 157, 7.7.1995 г., стр. 1.[2] ОВ L 184, 27.6.1998 г., стр. 40.[3] ОВ L 247, 5.10.1993 г., стр. 19.[4] ОВ L 276, 13.10.1998 г., стр. 7.--------------------------------------------------19991213ПРИЛОЖЕНИЕ1. Приложение I се изменя както следва:а) в част I, точка 6 след думата "спрени" се добавят думите "или изтеглени от употреба";б) част II се заменя със следния текст:"II. Обобщен целеви коефициентСледните кораби подлежат на приоритетно инспектиране:1. Кораби, които посещават пристанище на държава-членки за първи път или след период от 12 месеца или повече. При прилагането на този критерий държавите-членки взимат предвид и инспекциите, извършени от членовете на Меморандума за разбирателство от Париж. При липса на подходящи данни за тази цел, държавите-членки могат да използват наличните данни от базата данни Sirenac и да инспектират онези кораби, които не са регистрирани в Sirenac, след влизането в сила на тази база данни от 1 януари 1993 г.2. Кораби, които не са били инспектирани от никоя държава-членка през последните шест месеца.3. Кораби, чиито задължителни сертификати за безопасност на конструкцията и оборудването на кораба, издадени в съответствие с конвенциите и класификационните сертификати, са били издадени от организация, която не е призната по реда на Директива 94/57/ЕО на Съвета от 22 ноември 1994 г. относно общи правила и стандарти за организациите за инспектиране и преглед на кораби и за съответните действия на морските администрации (ОВ L 319, 12.12.1994 г., стр. 20).4. Кораби, които плават под флага на държава, която попада в таблицата на постоянно актуализирания тригодишен осреднен процент за задържания и закъснения над средното равнище, публикуван в годишния доклад на MOU от Париж.5. Кораби, на които е било разрешено да напуснат пристанището на държава-членка при определени условия, като:а) недостатъците да бъдат отстранени преди отпътуване;б) недостатъците да бъдат отстранени в следващото пристанище;в) недостатъците да бъдат отстранени в 14-дневен срок;г) недостатъци, за които са определени други условия.Предприемането на действия по отношение на кораба и отстраняването на всички недостатъци се взима предвид.6. Кораби с недостатъци, установени при предишна инспекция, съобразно броя на недостатъците.7. Кораби, които са били задържани в предишно пристанище.8. Кораби, които плават под флага на държава, която не е ратифицирала всички релевантни международни конвенции, посочени в член 2 от настоящата директива.9. Кораби, които плават под флага на държава с коефициент на недостатъците над средното равнище.10. Кораби с клас на недостатъците над средното равнище.11. Кораби, които попадат в категория, за която е определена разширена инспекция (по реда на член 7 от настоящата директива).12. Други кораби на възраст над 13 години.При определяне на реда на приоритетите за инспектиране на горепосочените кораби, компетентните власти взимат предвид реда, посочен от обобщения целеви коефициент на информационната система Sirenac, в съответствие с приложение I, раздел 1 от Меморандума за разбирателство от Париж. По-високият коефициент е показателен за по-висок приоритет. Целевият коефициент е сумата от стойностите на приложимите целеви коефициенти, определени в рамките на Меморандума за разбирателство. Точки 5, 6 и 7 се прилагат само спрямо инспекции, извършени през последните 12 месеца. Обобщеният целеви коефициент не може да е по-малък от сумата на стойностите, установени по точки 3, 4, 8, 9, 10, 11 и 12.Ако в срок от три месеца от въвеждането на нови стойности на целевите коефициенти по Меморандума за разбирателство, Комисията прецени, че тези стойности са неподходящи, тя може, в съответствие с процедурата по член 19 от Директива 95/21/ЕО, да реши тези стойности да не се прилагат за целите на настоящата директива."2. Добавя се ново приложение VIII:""19991213ПРИЛОЖЕНИЕ VIIIПубликуване на информация, свързана със задържане и инспектиране в пристанищата на държавите-членки(посочено в член 15)I. Информацията, която се публикува в съответствие с член 15, параграф 1, включва следното:- наименование на кораба,- ММО номер,- вид на кораба,- тонаж (gt),- година на построяване,- име и адрес на корабособственика или оператора на кораба,- държава на флага,- дружество или дружества за класификация, които са съотносими и които са издали за този кораб сертификат за клас, ако има такъв,- дружество или дружества за класификация, както и/или всяка друга страна, която от името на държавата на флага е издала сертификат за този кораб, в съответствие с конвенциите, като се включат и издадените сертификати,- брой на задържанията за последните 24 месеца,- държава и пристанище на задържане,- датата на отмяна на задържането,- срок на задържането в дни,- брой на откритите недостатъци и причините за задържането, посочени ясно и подробно,- ако на кораба е бил отказан достъп до което и да е пристанище на територията на Общността — причините за това, посочени ясно и подробно,- указание дали дружеството за класификация или друга частна организация, която е извършила съответната проверка, отговаря за недостатъците, които поотделно или в съвкупност са довели до задържането,- описание на предприетите мерки в случаите, когато на кораба е било позволено да продължи до най-близката кораборемонтна работилница или му е бил отказан достъп до всяко пристанище в Общността.II. Информацията, която се публикува в съответствие с член 15, параграф 2, включва следното:- наименование на кораба,- ММО номер,- вид на кораба,- тонаж (gt),- година на построяване,- име и адрес на корабособственика или оператора на кораба,- държава на флага,- дружество или дружества за класификация, които са съотносими и които са издали за този кораб сертификат за клас, ако има такъв,- класификационно дружество или дружества, както и/или всяка страна, която от името на държавата на флага е издала удостоверения за този кораб в съответствие с конвенциите, като се включат и издадените удостоверения,- държавата, пристанището и датата на инспекцията,- брой на недостатъците по категории.""--------------------------------------------------


title: Директива 2006/111/ЕО на Комисията от 16 ноември 2006 година относно прозрачността на финансовите отношения между държавите-членки и публичните предприятия, както и относно финансовата прозрачност в рамките на някои предприятияТекст от значение за ЕИП. (кодифициран вариaнт)

text:
Важна правна забележка

|

32006L0111

Официален вестник n° L 318 , 17/11/2006 стр. 0017 - 0025

		20061116Директива 2006/111/ЕО на Комисиятаот 16 ноември 2006 годинаотносно прозрачността на финансовите отношения между държавите-членки и публичните предприятия, както и относно финансовата прозрачност в рамките на някои предприятия(текст от значение за ЕИП)(кодифициран вариaнт)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност, и по-специално член 86, параграф 3 от него,като има предвид, че:(1) Директива 80/723/ЕИО на Комисията от 25 юни 1980 г. относно прозрачността на финансовите отношения между държавите-членки и публичните предприятия [1] е изменяна съществено няколко пъти [2]. В интерес на яснотата и рационалността посочената директива следва да бъде кодифицирана.(2) Публичните предприятия играят съществена роля в националната икономика на държавите-членки.(3) Държавите-членки понякога предоставят специални или изключителни права на конкретни предприятия или извършват плащания или предоставят компенсация от друг вид на конкретни предприятия, на които е възложено изпълнението на услуги от общ икономически интерес. Тези предприятия също така често са в конкуренция с други предприятия.(4) В член 295 от Договора се предвижда, че Договорът не засяга по никакъв начин правилата в държавите-членки, регулиращи режима на собственост. Не следва да има неоправдана дискриминация между публичните и частните предприятия при прилагането на правилата на конкуренцията. Настоящата директива следва да се прилага едновременно към публични и частни предприятия.(5) Договорът изисква от Комисията да осигури държавите-членки да не предоставят на предприятия, публични или частни, помощи, които са несъвместими с общия пазар.(6) Независимо от това сложността на финансовите отношения между националните публични органи и публичните предприятия води до възпрепятстването на това задължение.(7) Справедливо и ефективно прилагане на правилата за държавните помощи в Договора едновременно към публичните и частните предприятия ще бъде възможно само ако тези финансови отношения станат прозрачни.(8) Такава прозрачност, приложена към публичните предприятия, следва да позволи да се направи ясно разграничение между ролята на държавата като публичен орган и нейната роля като собственик.(9) В член 86, параграф 1 от Договора се налагат задължения на държавите-членки в случай на публични предприятия и предприятия, на които държавите-членки предоставят специални или изключителни права. Член 86, параграф 2 от Договора се прилага към предприятия, на които е поверено извършването на услуги от общ икономически интерес. В член 86, параграф 3 от Договора се изисква от Комисията да осигури прилагането на разпоредбите на посочения член и се предоставят необходимите за това начини. За да може да осигури прилагането на разпоредбите на член 86 от Договора, Комисията трябва да разполага с необходимата информация. Това налага определяне на условията за осигуряване на такава прозрачност.(10) Следва да бъде изяснено какво трябва да се разбира под понятията "публични органи" и "публични предприятия".(11) Държавите-членки имат различни административни териториални структури. Настоящата директива следва да обхване публичните органи на всички нива във всяка държава-членка.(12) Публичните органи могат да упражняват господстващо влияние върху поведението на публичните предприятия не само когато те са собственик или притежават мажоритарно участие, но също така по силата на правомощията, с които те разполагат в управителните или надзорните органи в резултат или на правила, регулиращи предприятието, или на начина, по който е разпределено дяловото участие.(13) Предоставянето на публични средства на публичните предприятия може да бъде пряко или косвено. Прозрачност трябва да бъде постигната независимо от начина, по който са предоставени тези публични средства. Може също така да се окаже необходимо да се осигури предоставянето на адекватна информация с оглед на основанията за предоставянето на такива публични средства и тяхното действително използване.(14) Сложните положения, свързани с различни форми на публични и частни предприятия, на които са предоставени специални или изключителни права или на които е поверено извършването на услуги от общ икономически интерес, както и обхватът на дейностите, които могат да бъдат извършвани в отделно предприятие, и различната степен на либерализация на пазара в различните държави-членки, могат да усложнят прилагането на правилата на конкуренцията, и по-специално член 86 от Договора. Поради това е необходимо държавите-членки и Комисията да разполагат с подробни данни за вътрешната, финансовата и организационната структура на такива предприятия, по-специално отделни и надеждни сметки, свързани с различните дейности, извършвани от едно и също предприятие.(15) Сметките следва да показват разликата между различните дейности, разходите и приходите, свързани с всяка отделна дейност, и методите за определяне и разпределение на разходите и приходите. Такива отделни сметки следва да бъдат налице по отношение на, от една страна, продуктите и услугите, по отношение на които държавата-членка е предоставила специално или изключително право или е поверила извършването на услуга от общ икономически интерес, както и, от друга страна, за всеки друг продукт или услуга, по отношение на които предприятието извършва дейности. Задължението за отделни сметки не следва да се прилага към предприятия, чиито дейности са ограничени до предоставянето на услуги от общ икономически интерес и които не извършват дейности извън обхвата на тези услуги от общ икономически интерес. Изглежда че не е необходимо да се изисква разделяне на сметки в рамките на услугите от общ икономически интерес или в рамките на сферата на специалните или изключителните права, доколкото това не е необходимо за разпределяне на разходите и приходите между тези услуги и продукти и тези извън услугите от общ икономически интерес или специалните и изключителните права.(16) Изискването държавите-членки да осигурят поддържането на такива отделни сметки от съответните предприятия е най-ефикасният начин за гарантиране на справедливото и ефективно прилагане на правилата на конкуренция към такива предприятия. През 1996 г. Комисията е приела Съобщение за услугите от общ интерес в Европа [3], което е допълнено с друго съобщение през 2001 г. [4], в което се подчертава важността на такива услуги. Необходимо е да се отчете важността на засегнатите сектори, които могат да включват услуги от общ интерес, силната пазарна позиция, която могат да имат съответните предприятия и уязвимостта на зараждащата се конкуренция в либерализиращите се сектори. В съответствие с принципа на пропорционалността, за постигането на основната цел на прозрачността е необходимо и уместно да се определят правила за такива отделни сметки. Настоящата директива не надхвърля необходимото за постигане на следваните цели, в съответствие с разпоредбите на член 5, трети параграф от Договора.(17) В някои сектори разпоредбите, приети от Общността, изискват държавите-членки и някои предприятия да поддържат отделни сметки. Необходимо е да се осигури равно третиране за всички икономически дейности в Общността и изискването за поддържане на отделни сметки да се приложи към всички съпоставими положения. Настоящата директива не следва да изменя конкретните правила, установени за същата цел в други разпоредби на Общността, и не следва да се прилага към дейности на предприятията, обхванати от такива разпоредби.(18) Някои предприятия следва да бъдат изключени от прилагането на настоящата директива поради размера на техния оборот. Това важи за такива публични предприятия, чиято стопанска дейност не се извършва в такъв размер, че да оправдае административното бреме на осигуряването на прозрачността. С оглед на ограничената възможност за въздействие върху търговията между държавите-членки, в настоящия момент не е необходимо да се изискват отделни сметки във връзка с предоставянето на някои категории услуги.(19) Настоящата директива не засяга другите разпоредби от Договора, а именно: член 86, параграф 2, членове 88 и 296, както и другите правила относно предоставянето на информация от страна на държавите-членки на Комисията.(20) В случаите, когато компенсирането за извършване на услуги от общ икономически интерес е било определено за подходящ период след открита, прозрачна и недискриминационна процедура, не изглежда необходимо да се изисква от такива предприятия да поддържат отделни сметки.(21) Тъй като въпросните предприятия са в конкуренция с други предприятия, получената информация следва да е обхваната от задължението за професионална тайна.(22) Система за отчитане, основана на ex post facto проверки на финансовите потоци между публичните органи и публичните предприятия, опериращи в производствения сектор, ще позволи на Комисията да изпълни своите задължения. Такава контролна система трябва да обхване специфична финансова информация.(23) С цел ограничаване на административното натоварване на държавите-членки системата за отчитане следва да използва едновременно публично достъпни данни и информацията, достъпна за мнозинството от акционерите. Следва да бъде позволено представянето на консолидираните отчети. Несъвместимите помощи за основни предприятия, опериращи в производствения сектор, ще имат най-голямо нарушаващо въздействие върху конкуренцията на общия пазар. Поради това понастоящем такава система може да бъде ограничена до предприятия с годишен оборот над 250 милиона EUR.(24) Настоящата директива не засяга задълженията, свързани със сроковете за транспониране в националното законодателство на директивите, посочени в приложение I, част Б,ПРИЕ НАСТОЯЩАТА ДИРЕКТИВА:Член 11. Държавите-членки осигуряват прозрачността на финансовите отношения между публичните органи и публичните предприятия в съответствие с настоящата директива, така че ясно да проличи следното:а) публичните средства, които публичните органи предоставят пряко на съответните публични предприятия;б) публичните средства, които публичните органи предоставят чрез посредничеството на публични предприятия или финансови институции;в) целите, за които реално са използвани тези публични средства.2. Без да се засягат специфичните разпоредби, приети от Общността, държавите-членки осигуряват адекватното отразяване в отделните счетоводни документи на финансовата и организационната структура на всяко едно предприятие, от което се изисква воденето на отделно счетоводство, така че ясно да проличи следното:а) разходите и приходите, свързани с отделните дейности;б) подробни сведения за методите на определяне или разпределяне на разходите и приходите по отделните дейности.Член 2За целите на настоящата директива:а) "публични органи" означава всички публични органи, включително държавните, регионалните, местните и всички други териториални органи;б) "публични предприятия" означава всяко едно предприятие, върху което публичните органи могат да упражняват, пряко или косвено, господстващо влияние по силата на собствеността им върху предприятието, на финансовото им участие в него или на норми, регулиращи дейността му.Приема се, че от страна на публичните органи съществува господстващо влияние по отношение на дадено предприятие, когато тези органи, пряко или косвено:i) притежават по-голямата част от записания капитал на предприятието; илиii) контролират мнозинството от гласовете по акциите, издадени от предприятието; илиiii) могат да назначават повече от половината членове на административния, управителния или контролния орган на предприятието.в) "публични предприятия в производствения сектор" означава всички предприятия, чиято основна дейност, изразяваща се в поне 50 % от общия годишен оборот, е в производството. Това са тези предприятия, чиято дейност попада в раздел D (подраздели DA—DN включително) по класификацията NACE (Rev. 1) [5];г) "предприятие, от което се изисква воденето на отделно счетоводство" означава предприятие, което разполага със специални или изключителни права, предоставени му от държава-членка по силата на член 86, параграф 1 от Договора, или на което е възложено извършването на услуга от общ икономически интерес по силата на член 86, параграф 2 от Договора, и което получава компенсация за публичната услуга под каквато и да е форма във връзка с тази услуга, и което осъществява други дейности;д) "различни дейности" означава, от една страна, всички продукти или услуги, за които на предприятието е предоставено изключително право, или всички услуги от общ икономически интерес, възложени на предприятието, и, от друга страна, всички други продукти и услуги, по отношение на които предприятието развива дейност;е) "изключителни права" означава правата, предоставени от държава-членка на дадено предприятие чрез закон, подзаконов нормативен или административен акт, който му запазва правото да предоставя дадена услуга или да извършва дадена дейност в определен географски регион;ж) "специални права" означава правата, предоставени от държава-членка на ограничен брой предприятия чрез закон, подзаконов нормативен или административен акт, който в рамките на определен географски регион:i) ограничава до две или повече броя на предприятията, които имат правото да предоставят дадена услуга или да осъществяват дадена дейност, но не на основата на обективни, пропорционални и недискриминационни критерии, илиii) определя, но не на основата на такива критерии, няколко конкурентни предприятия като имащи право да предоставят дадена услуга или да извършват дадена дейност, илиiii) предоставя на което и да е предприятие или предприятия, но не на основата на такива критерии, законови или регулативни преимущества, които съществено засягат възможността на други предприятия да предоставят същата услуга или да извършват същата дейност в същия географски регион при равностойни в значителна степен условия.Член 3Прозрачността, посочена в член 1, параграф 1, се прилага по-специално за следните аспекти на финансовите отношения между публичните органи и публичните предприятия:а) компенсиране на оперативни загуби;б) предоставяне на капитал;в) неподлежащи на връщане субсидии или заеми при привилегировани условия;г) предоставяне на финансови привилегии с отказ от печалбите или с възстановяване на дължимите суми;д) отказ от нормалната възвръщаемост върху използваните държавни средства;е) компенсация за финансови тежести, наложени от публичните органи.Член 41. За осигуряване на прозрачността, посочена в член 1, параграф 2, държавите-членки предприемат необходимите мерки, за да се гарантира, че за всяко предприятие, от което се изисква воденето на отделно счетоводство:а) вътрешните сметки, отговарящи на отделните дейности, са обособени;б) всички разходи и приходи са обособени или са разпределени правилно на основата на последователно прилагани и обективно обосновани принципи за отчитане на разходите;в) принципите за осчетоводяване на разходите, на чиято основа се водят отделните сметки, са ясно установени.2. Параграф 1 се прилага само по отношение на дейностите, които не са предмет на специални разпоредби, приети от Общността, и не засягат задълженията на държави-членки или на предприятия, произтичащи от Договора или от такива специални разпоредби.Член 51. Доколкото това е свързано с прозрачността, посочена в член 1, параграф 1, настоящата директива не се прилага по отношение на финансовите отношения между публичните органи и:а) публичните предприятия, по отношение на услуги, чието предоставяне не може да се отрази значително върху търговията между държавите-членки;б) централните банки;в) публичните кредитни институции, по отношение на публичните средства, депозирани в тях от публичните органи при нормални търговски условия;г) публичните предприятия, чийто общ годишен нетен оборот през двете финансови години, предшестващи годината, в която средствата по член 1, параграф 1 са били предоставени или използвани, е бил по-малък от 40 милиона EUR. Независимо от това за публичните кредитни институции съответният праг е общ баланс в размер 800 милиона EUR.2. Доколкото това е свързано с прозрачността, посочена в член 1, параграф 2, настоящата директива не се прилага по отношение на:а) предприятия по отношение на услуги, чието предоставяне не може да се отрази значително върху търговията между държавите-членки;б) предприятия, чийто общ годишен нетен оборот през двете финансови години, предшестващи която и да е година, през която предприятието разполага с изключителни или специални права, предоставени му от дадена държава-членка в съответствие с член 86, параграф 1 от Договора, или през която му е възложено предоставянето на услуга от общ икономически интерес в съответствие с член 86, параграф 2 от Договора, е бил по-малък от 40 милиона EUR; независимо от това за публичните кредитни институции съответният праг е общ баланс в размер 800 милиона EUR;в) предприятия, на които е възложено предоставянето на услуги от общ икономически интерес в съответствие с член 86, параграф 2 от Договора, ако компенсацията, която получават под каквато и да е форма, е била определена за подходящ период след открита, прозрачна и недискриминационна процедура.Член 61. Държавите-членки гарантират, че информацията за финансовите отношения по член 1, параграф 1 ще бъде на разположение на Комисията в продължение на пет години след изтичането на финансовата година, през която публичните средства са били предоставени на съответното публично предприятие. Независимо от това, ако същите средства са използвани през по-късна финансова година, петгодишният срок започва да тече от края на посочената финансова година.2. Държавите-членки гарантират, че информацията за финансовите отношения по член 1, параграф 2 ще бъде на разположение на Комисията в продължение на пет години след изтичането на финансовата година, за която се отнася информацията.3. Когато Комисията сметне за необходимо и направи съответното искане, държавите-членки ѝ предоставят информацията по параграфи 1 и 2 заедно с необходимите разяснения, по-специално за преследваните цели.Член 7Комисията не разкрива информация, която ѝ е предоставена по силата на член 6, параграф 3, като информация, обхваната от задължение за професионална тайна.Първият параграф не възпрепятства публикуването на обща информация или на изследвания, които не съдържат информация относно конкретни публични предприятия, по отношение на които настоящата директива се прилага.Член 81. Държавите-членки, чиито публични предприятия извършват дейността си в производствения сектор, предоставят информацията, посочена в параграфи 2 и 3, на Комисията ежегодно в рамките на графика, съдържащ се в параграф 5.2. Изискваната финансова информация за всяко публично предприятие, опериращо в производствения сектор, съгласно параграф 4 включва годишния доклад и годишните счетоводни отчети съгласно определението в Директива 78/660/ЕИО на Съвета [6]. Годишните счетоводни отчети и годишният доклад включват счетоводния баланс, отчета за печалбите/загубите, обяснителен материал към него, заедно с прилаганата счетоводна практика, изявления на управителите, отчети по раздели и дейности. Освен това следва да бъдат предоставяни уведомления за събрания на съдружниците и всякаква друга съотносима информация.Изискваните доклади трябва да бъдат предоставяни поотделно за всяко публично предприятие, включително за холдингови и дъщерни на холдинговите дружества, които консолидират няколко публични предприятия, доколкото консолидираните продажби на холдинговото или дъщерно на холдинговото дружество водят до класифицирането му като "производствено".3. Следните подробни сведения, доколкото не са разкрити в годишния доклад и годишния счетоводен отчет на всяко публично предприятие, се предоставят в допълнение към информацията по параграф 2:а) предоставянето на какъвто и да е дялов капитал или квазикапиталови средства, подобни по своята същност на имуществени вноски, с уточнение относно условията на неговото или тяхното предоставяне (било то обикновени акции, привилегировани акции, акции с отложено плащане на дивидент или акции с право на превръщане, както и лихвени проценти, заедно с дивидентите или правата по превръщането);б) отпуснати суми, неподлежащи на възстановяване или подлежащи на възстановяване при определени условия;в) предоставяне на предприятието на каквито и да било заеми, включително овърдрафт или заемането на капиталови парични маси, с уточняване на лихвените проценти, условията на заема и неговото обезпечение, когато такова е предвидено, дадено на заемодателя от предприятието заемополучател;г) гаранции, предоставени на предприятието от публични органи по отношение финансовото осигуряване на заема (с уточняване на условията и други задължения, изплатени от предприятията за тези гаранции);д) изплатени дивиденти и запазена печалба;е) всякакви други форми на намеса от страна на държавата, и по-специално опрощаване на дължими на държавата суми от страна на публичните предприятия, включително, inter alia, възстановяване на суми по заеми, безвъзмездни суми, изплащане на корпоративни или социални данъци или други подобни такси.Дяловият капитал по буква а) включва дяловия капитал, внесен пряко от държавата, както и всякакъв получен дялов капитал, внесен в дадено публично предприятие от публично холдингово дружество или друго публично предприятие, включително финансови институции, в рамките на една и съща група и извън една и съща група. Връзката между предоставящия финансирането и получателя се указва задължително.4. Изискваната по параграфи 2 и 3 информация се предоставя за всички публични предприятия, чийто оборот за последната финансова година е надвишавал 250 милиона EUR.Изискваната по-горе информация се предоставя поотделно за всяко публично предприятие, включително за онези, които се намират в държавите-членки, и трябва да включва, при необходимост, подробности за всички сделки между различните публични предприятия в групата и между групите, както и за сделки, сключвани пряко между публичните предприятия и държавата.Някои публични предприятия разделят дейностите си между няколко самостоятелни по закон предприятия. По отношение на такива предприятия Комисията е склонна да приеме един консолидиран доклад. Консолидирането трябва да отразява икономическото състояние на група предприятия, опериращи в един и същ или в тясно свързани сектори. Консолидираните доклади на разнообразни и изцяло финансови холдинги не са достатъчни.5. Изискваната по параграфи 2 и 3 информация се предоставя на Комисията ежегодно.Информацията се предоставя в рамките на 15 работни дни от датата на публикуването на годишния доклад на съответното публично предприятие. Във всеки случай и особено по отношение на предприятията, които не публикуват годишен доклад, изискваната информация се предоставя не по-късно от девет месеца след края на финансовата година на предприятието.6. С цел оценяване на броя на предприятията, обхванати от настоящата система за отчитане, държавите-членки предоставят на Комисията списък с дружествата, обхванати от настоящия член, заедно с техния оборот. Списъкът се актуализира ежегодно до 31 март.7. Държавите-членки предоставят на Комисията всяка допълнителна информация, която тя прецени за необходима с оглед завършване на цялостната оценка на предоставените данни.Член 9Комисията информира редовно държавите-членки относно резултатите от действието на настоящата директива.Член 10Директива 80/723/ЕИО, изменена с директивите, посочени в приложение I, част А, се отменя, без да се засягат задълженията на държавите-членки, свързани със сроковете за транспониране в националното законодателство, изложени в приложение I, част Б.Позоваванията на отменената директива се смятат за позоваване на настоящата директива и се разглеждат съгласно таблицата на съответствието B приложение II.Член 11Настоящата директива влиза в сила на 20 декември 2006 г.Член 12Адресати на настоящата директива са държавите-членки.Съставено в Брюксел на 16 ноември 2006 година.За КомисиятаNeelie KroesЧлен на Комисията[1] ОВ L 195, 29.7.1980 г., стр. 35. Директива, последно изменена с Директива 2005/81/ЕО (ОВ L 312, 29.11.2005 г., стр. 47).[2] Виж приложение I, част А.[3] ОВ C 281, 26.9.1996 г., стр. 3.[4] ОВ C 17, 19.1.2001 г., стр. 4.[5] ОВ, L 83, 3.4.1993 г., стр. 1.[6] ОВ L 222, 14.8.1978 г., стр. 11.--------------------------------------------------20061116ПРИЛОЖЕНИЕ IЧАСТ АОТМЕНЕНАТА ДИРЕКТИВА И ПОСЛЕДВАЩИТЕ Ѝ ИЗМЕНЕНИЯ(посочени в член 10)Директива 80/723/ЕИО на Комисията | (ОВ L 195, 29.7.1980 г., стр. 35) |Директива 85/413/ЕИО на Комисията | (ОВ L 229, 28.8.1985 г., стр. 20) |Директива 93/84/ЕИО на Комисията | (ОВ L 254, 12.10.1993 г., стр. 16) |Директива 2000/52/ЕО на Комисията | (ОВ L 193, 29.7.2000 г., стр. 75) |Директива 2005/81/ЕО на Комисията | (ОВ L 312, 29.11.2005 г., стр. 47) |ЧАСТ БСПИСЪК НА СРОКОВЕТЕ ЗА ТРАНСПОНИРАНЕ В НАЦИОНАЛНОТО ЗАКОНОДАТЕЛСТВО(посочен в член 10)Директива | Срок за транспониране |80/723/ЕИО | 31 декември 1981 г. |85/413/ЕИО | 1 януари 1986 г. |93/84/ЕИО | 1 ноември 1993 г. |2000/52/ЕО | 31 юли 2001 г. |2005/81/ЕО | 19 декември 2006 г. |--------------------------------------------------20061116ПРИЛОЖЕНИЕ IIТАБЛИЦА НА СЪОТВЕТСТВИЕТОДиректива 80/723/ЕИО | Настоящата директива |Член 1 | Член 1 |Член 2, параграф 1, уводно изречение | Член 2, уводно изречение |Член 2, параграф 1, буква а) | Член 2, буква а) |Член 2, параграф 1, буква б) | Член 2, буква б), първа алинея |Член 2, параграф 1, букви в)—е) | Член 2, букви в)—е) |Член 2, параграф 1, буква ж), уводни думи | Член 2, буква ж), уводни думи |Член 2, параграф 1, буква ж), първо тире | Член 2, буква ж), i) |Член 2, параграф 1, буква ж), второ тире | Член 2, буква ж), ii) |Член 2, параграф 1, буква ж), трето тире | Член 2, буква ж), iii) |Член 2, параграф 2, уводно изречение | Член 2, буква б), втора алинея, уводно изречение |Член 2, параграф 2, буква а) | Член 2, буква б), втора алинея, i) |Член 2, параграф 2, буква б) | Член 2, буква б), втора алинея, ii) |Член 2, параграф 2, буква в) | Член 2, буква б), втора алинея, iii) |Член 3 | Член 3 |Член 3а | Член 4 |Член 4 | Член 5 |Член 5 | Член 6 |Член 5а, параграф 1 | Член 8, параграф 1 |Член 5а, параграф 2, първа алинея, уводно изречение | Член 8, параграф 2, първа алинея |Член 5а, параграф 2, първа алинея, i) | Член 8, параграф 2, първа алинея |Член 5а, параграф 2, втора алинея, уводно изречение | Член 8, параграф 3, първа алинея, уводно изречение |Член 5а, параграф 2, втора алинея, ii) | Член 8, параграф 3, първа алинея, буква а) |Член 5а, параграф 2, втора алинея, iii) | Член 8, параграф 3, първа алинея, буква б) |Член 5а, параграф 2, втора алинея, iv) | Член 8, параграф 3, първа алинея, буква в) |Член 5а, параграф 2, втора алинея, v) | Член 8, параграф 3, първа алинея, буква г) |Член 5а, параграф 2, втора алинея, vi) | Член 8, параграф 3, първа алинея, буква д) |Член 5а, параграф 2, втора алинея, vii) | Член 8, параграф 3, първа алинея, буква е) |Член 5а, параграф 3, първа алинея | Член 8, параграф 4, първа алинея |Член 5а, параграф 3, втора алинея, първо изречение | Член 8, параграф 4, втора алинея |Член 5а, параграф 3, втора алинея, второ изречение | Член 8, параграф 3, втора алинея, първо изречение |Член 5а, параграф 3, втора алинея, трето изречение | Член 8, параграф 3, втора алинея, второ изречение |Член 5а, параграф 3, втора алинея, последно изречение | Член 8, параграф 2, втора алинея |Член 5а, параграф 3, трета алинея | Член 8, параграф 4, трета алинея |Член 5а, параграф 4, първа алинея | Член 8, параграф 5, първа алинея |Член 5а, параграф 4, втора алинея | Член 8, параграф 5, втора алинея |Член 5а, параграф 4, трета алинея | Член 8, параграф 6 |Член 5а, параграф 5 | — |Член 5а, параграф 6 | Член 8, параграф 7 |Член 6, параграф 1 | Член 7, първи параграф |Член 6, параграф 2 | Член 7, втори параграф |Член 7 | Член 9 |Член 8 | — |— | Член 10 |— | Член 11 |Член 9 | Член 12 |— | Приложение I |— | Приложение II |--------------------------------------------------


title: Директива 2004/37/ЕО на Европейския Парламент и на Съвета от 29 април 2004 година относно защитата на работниците от рискове, свързани с експозицията на канцерогени или мутагени по време на работа (шеста специална директива по смисъла на член 16, параграф 1 на Директива 89/391/ЕИО на Съвета) (кодифициран вариант)Текст от значение за ЕИП.

text:
Важна правна забележка

|

32004L0037

Официален вестник n° L 158 , 30/04/2004 стр. 0050 - 0076 специално чешко издание глава 05 том 05 стр. 35  - 45 специално испанско издание глава 05 том 05 стр. 35  - 45 специално унгарско издание глава 05 том 05 стр. 35  - 45 специално литвийско издание глава 05 том 05 стр. 35  - 45 LV.ES глава 05 том 05 стр. 35  - 45 MT.ES глава 05 том 05 стр. 35  - 45 PL.ES глава 05 том 05 стр. 35  - 45 SK.ES глава 05 том 05 стр. 35  - 45 специално словенско издание глава 05 том 05 стр. 35  - 45

		20040429Директива 2004/37/ЕО на Европейския Парламент и на Съветаот 29 април 2004 годинаотносно защитата на работниците от рискове, свързани с експозицията на канцерогени или мутагени по време на работа (шеста специална директива по смисъла на член 16, параграф 1 на Директива 89/391/ЕИО на Съвета) (кодифициран вариант)(текст от значение за ЕИП)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност и по-специално член 137, параграф 2 от него,като взеха предвид предложението на Комисията,като взеха предвид становището на Европейския икономически и социален комитет [1],след консултиране с Комитета на регионите,в съответствие с процедурата, посочена в член 251 от Договора [2],като взеха предвид, че:(1) Директива 90/394/ЕИО на Съвета от 28 юни 1990 г. за защитата на работниците от рискове, свързани с експозиция на канцерогени по време на работа (шеста специална директива по смисъла на член 16, параграф 1 на Директива 89/391/ЕИО) [3] беше съществено изменяна няколко пъти [4]. От съображения за яснота и рационалност, посочената директива следва следователно да се кодифицира.(2) Спазването на минималните изисквания, които имат за цел да гарантират по-добро ниво на опазване на здравето и безопасност по отношение за защитата на работниците срещу рискове, свързани с експозицията на канцерогени или мутагени по време на работа, е от съществено значение за гарантирането на здравето и безопасността на работниците и цели също така да гарантира минимално ниво на защита за всички работници от Общността.(3) Настоящата директива е специална директива по смисъла на член 16, параграф 1 на Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място [5]. Поради това, разпоредбите на цитираната директива се прилагат изцяло в областта на експозицията на работниците на канцерогени или мутагени, без да се засягат по-строгите и/или специалните разпоредби, съдържащи се в настоящата директива.(4) Трябва да се установи уеднаквено ниво на защита срещу рисковете, свързани с канцерогени или мутагени за цялата Общност и това ниво на защита трябва да бъде определено не чрез подробни предписания, а чрез рамка от общи принципи, които дават възможност на държавите – членки да прилагат по съгласуван начин минималните изисквания.(5) Мутагените на зародишни клетки са вещества, които могат да предизвикват постоянна промяна на количеството или на структурата на генетичния материал на една клетка, предизвикващи промяна на фенотипните характеристики на тази клетка, което може да бъде предадено на дъщерните клетки.(6) Поради механизма им на действие мутагените на зародишни клетки може да имат канцерогенен ефект.(7) Приложение VI на Директива 67/548/ЕИО на Съвета от 27 юни 1967 г. за сближаването на законовите, подзаконови и административни разпоредби относно класификацията, опаковката и етикетирането на опасни вещества [6] съдържа критерии за класификацията, както и процедурите за етикетиране по отношение на всяко вещество.(8) Директива 1999/45/ЕО на Европейския парламент и на Съвета от 31 май 1999 г. за сближаването на законовите, подзаконови и административни разпоредби на държавите – членки относно класификацията, опаковката и етикетирането на опасните препарати [7] съдържа данни за критериите за класификация и процедурите за етикетиране по отношение на тези препарати.(9) Във всяка работна обстановка работниците трябва да бъдат защитени от рисковете, свързани с препарати, съдържащи един или повече канцерогени или мутагени и срещу канцерогенните и мутагенни съставки, които възникват по време на работа.(10) Необходимо е за някои агенти да се вземат предвид всички пътища на проникване, по-специално възможността за проникване по кожен път, за да се гарантира възможно най-доброто ниво на защита.(11) Независимо че съвременните научни познания не дават възможност да се определи едно ниво, под което рисковете за здравето престават да съществуват, намаляване на експозицията на канцерогени или мутагени все пак ще намали тези рискове.(12) За да се допринесе за намаляването на тези рискове, би трябвало да бъдат установени гранични стойности и други пряко свързани разпоредби за всички канцерогени или мутагени, за които наличната информация, включително научни и технически данни позволява това да бъде направено.(13) Граничните стойности на професионална експозиция трябва да се разглеждат като важен елемент от общите разпоредби за защита на работниците. Тези гранични стойности трябва да се преразглеждат винаги, когато най-новите научни данни налагат това.(14) Принципът на предпазните мерки следва да се приложи по отношение на защитата на здравето на работниците.(15) Трябва да бъдат взети превантивни мерки за опазване здравето и безопасността на работниците, експонирани на канцерогени или мутагени.(16) Настоящата директива представлява практически аспект на действителното социално измерение на вътрешния пазар.(17) Съгласно Решение 74/325/ЕИО на Съвета [8], Комисията се консултира с Консултативния комитет за безопасност и здраве на работното място с оглед съставянето на предложенията за директиви, възприети в настоящата директива.(18) Настоящата директива не засяга задълженията на държавите – членки относно сроковете за въвеждане в националните законодателства, посочени в приложение IV, част Б,ПРИЕХА НАСТОЯЩАТА ДИРЕКТИВА:ГЛАВА IОБЩИ РАЗПОРЕДБИЧлен 1Цел1. Настоящата директива има за цел защитата на работниците от рисковете за тяхното здраве и безопасност, включително предотвратяването на такива рискове, които възникват или могат да възникнат поради експозицията им на канцерогени или мутагени по време на работа.Тя определя минималните специални изисквания в тази област, включително граничните стойности.2. Настоящата директива не се прилага по отношение на работниците, експонирани само на лъчения, които са предмет на Договора за създаване на Европейската общност за атомна енергия.3. Директива 89/391/ЕИО се прилага изцяло по отношение на цялата област, посочена в параграф 1, без да се засягат по-строгите и/или специални разпоредби, съдържащи се в настоящата директива.4. По отношение на азбеста, който е предмет на Директива 83/477/ЕИО [9] разпоредбите на настоящата директива са приложими, когато те са по-благоприятни за здравето и безопасността на работното място.Член 2ОпределенияПо смисъла на настоящата директива:а) "канцероген" означава:i) вещество, което отговаря на критериите за класификация от категория 1 или 2 на канцерогените, така както са определени в приложение VI към Директива 67/548/ЕИО;ii) препарат, съставен от едно или повече вещества, посочени в точка i), когато концентрацията на едно или повече от тези вещества отговаря на изискванията за граници на концентрация за класификацията на препарат като канцероген от категория 1 или 2, така както са определени или:- в приложение I към Директива 67/548/ЕИО, или- в приложение II, част Б към Директива 1999/45/ЕО когато веществото или веществата не фигурират в приложение I към Директива 67/548/ЕИО или в него към тях не са посочени граници на концентрация;iii) вещество, препарат или процес, посочени в приложение I към настоящата директива, както и вещество или препарат, освобождавани вследствие на даден процес, посочени в цитираното приложение;б) "мутаген" означава:i) вещество, което отговаря на критериите за класификация като мутаген от категории 1 или 2 , така както са определени в приложение VI към Директива 67/548/ЕИО;ii) препарат, съставен от едно или повече вещества, посочени в точка i), когато концентрацията на едно или повече от тези вещества отговаря на изискванията за граници на концентрация за класификацията на препарат като мутаген от категория 1 или 2, така както са определени или:- в приложение I към Директива 67/548/ЕИО, или- в приложение II, част Б към Директива 1999/45/ЕО, когато веществото или веществата не фигурират в приложение I към Директива 67/548/ЕИО или фигурират в него без посочени граници на концентрация;в) "гранична стойност", освен ако друго не е посочено, означава, границата на средно претеглената стойност като функция от времето на концентрация за "канцероген или мутаген" във въздуха на дихателната зона на работник през определен референтен период, определен в приложение III към настоящата директива.Член 3Приложно поле - определяне и оценка на рисковете1. Настоящата директива се прилага по отношение на дейностите, в които работниците са експонирани или могат да бъдат експонирани на канцерогени или мутагени в резултат на тяхната работа.2. За всяка дейност, при която може да има опасност от експозиция на канцерогени или мутагени, естеството, степента и продължителността на експозиция на работниците трябва да бъдат определени, за да може да се прецени всеки риск за здравето или безопасността на работниците и да се определят мерките, които следва да бъдат взети.Тази оценка трябва да се извършва редовно и винаги при всяка промяна на условията, която може да се отрази на експозицията на работниците на канцерогени или мутагени.Работодателят трябва да представи на компетентните органи, при поискване, данните послужили за извършването на тази оценка.3. При оценката на риска, се взимат предвид всички други пътища за експозиция като поглъщане в и/или чрез кожата.4. При извършване на оценката на риска работодателите обръщат особено внимание на евентуалните въздействия, отнасящи се до здравето или безопасността на работници, изложени на особен риск и, наред с останалото, вземат предвид възможността да не използват тези работници в зони, където те могат да бъдат в контакт с канцерогени или мутагени.ГЛАВА IIЗАДЪЛЖЕНИЯ НА РАБОТОДАТЕЛИТЕЧлен 4Намаляване и замяна1. Работодателят намалява използването на канцероген или мутаген на работното място, по-конкретно, като го заменя, доколкото това е технически възможно, с вещество, препарат или процес, който при неговите условия на работа, не е или е по-малко опасен за здравето, или безопасността на работниците, според случая.2. Работодателят съобщава резултата от своите изследвания на съответния орган, по негово искане.Член 5Предотвратяване и намаляване на експозицията1. Ако резултатите от оценката, посочена в член 3, параграф 2, разкриват риск за здравето или безопасността на работниците, експозицията на работниците трябва да бъде предотвратена.2. Ако замяната на канцерогена или мутагена с вещество, препарат или процес, който при условията на работа, не е опасен или е по-малко опасен за безопасността или здравето, не е технически възможна, работодателят гарантира, че производството и използването на канцерогена или мутагена се извършват в затворена система, доколкото това е технически възможно.3. Ако прилагането на една затворена система не е технически възможно, работодателят гарантира, че нивото на експозиция на работниците се намалява до възможно най-ниското от техническа гледна точка ниво.4. Експозицията не трябва да надвишава граничната стойност на даден канцероген, посочена в приложение III.5. Във всякакви случаи на използване на даден канцероген или мутаген, работодателят прилага всички посочени по-долу мерки:а) ограничаване на количествата на даден канцероген или мутаген на работното място;б) колкото е възможно по-голямо ограничаване на броя на работниците, които са или могат да бъдат експонирани;в) проектиране на работните процеси и на техническите мерки за контрол, така че да се предотврати или да се сведе до минимум отделянето на канцерогени или мутагени на работното място;г) отстраняване на канцерогените или мутагените от източника, местни смукателни или общообменни вентилационни съоръжения, като всички тези методи следва да бъдат целесъобразни и съвместими с нуждата от защита на общественото здраве и околната среда;д) използване на подходящи съществуващи методи за измерване на канцерогените или мутагените, по-специално за ранно откриване на наднормени експозиции, произтичащи от непредвидимо събитие или от злополука;е) прилагане на подходящи процедури и методи на работа;ж) мерки за колективна защита и/или, когато експозицията не може да бъде избегната с други средства, мерки за индивидуална защита;з) хигиенни мерки, по-специално, редовно почистване на подовете, стените и другите повърхности;и) информиране на работниците;й) определяне на рискови зони и използване на подходящи сигнали за предупреждение и за безопасност, включително знака "пушенето забранено" в зоните, където работниците са експонирани или могат да бъдат експонирани на канцерогени или мутагени;к) изготвяне на планове за действие при аварии, които биха могли да доведат до наднормено висока експозиция;л) мерки за безопасно складиране, обработване и транспорт, по-специално чрез използване на херметически затворени контейнери, обозначени с ясни и видими етикети;м) мерки за безопасно събиране, складиране и унищожаване на отпадъците от работниците, включително използването на херметически затворени контейнери, обозначени с ясни и видими етикети.Член 6Информиране на компетентния органАко резултатите от оценката, посочена в член 3, параграф 2 разкрият риск за здравето или за безопасността на работниците, работодателите предоставят на компетентния орган, при поискване, съответна информация за:а) осъществените промишлени дейности и/или процеси, включително причините, поради които се използват канцерогени или мутагени;б) произведените или използвани количества вещества или препарати, които съдържат канцерогени или мутагени;в) броя на експонираните работници;г) взетите превантивни мерки;д) вида на използваното защитна екипировка;е) естеството и степента на експозицията;ж) случаи на замяна.Член 7Непредвидена експозиция1. В случай на непредвидими събития или на аварии, които могат да доведат до наднормена експозиция на работниците, работодателят уведомява работниците за тях.2. До възстановяване на нормалното положение и докато причините за наднормената експозиция не бъдат отстранени:а) само на работниците, необходими за извършване на ремонта и на друга необходима работа, е позволено да работят в засегнатата зона;б) на съответните работници се предоставя защитно облекло и индивидуални средства за дихателна защита, които трябва да бъдат носени от тях; експозицията не може да бъде непрекъсната и трябва да се ограничава до строго минималната продължителност от време за всеки работник;в) на незащитените работници не се позволява да работят в засегнатата зона.Член 8Предвидима експозиция1. За някои дейности, като поддръжката, за които е предвидима възможността за чувствително увеличаване на експозицията и по отношение на които всички възможности да бъдат взети други превантивни технически мерки, за да се ограничи тази експозиция, са вече изчерпани, работодателят определя, след консултиране с работниците и/или на техните представители в предприятието или организацията, без да се засяга отговорността на работодателя, необходимите мерки за възможно най-голямо ограничаване на продължителността на експозицията на работниците и за осигуряване на тяхната защита, докато извършват тези дейности.Съгласно първата алинея, на съответните работници се предоставят защитно облекло и индивидуални средства за дихателна защитна, които трябва да бъдат носени от тях, докато продължава наднормената експозиция; експозицията не може да бъде непрекъсната и трябва да се ограничава до строго минималната продължителност от време за всеки работник.2. Взимат се подходящи мерки, за да се гарантира, че зоните, в които се осъществяват посочените в параграф 1, алинея първа дейности, са ясно определени или че с други средства се препятства неоправомощени лица да имат достъп до тези зони.Член 9Достъп до рисковите зониРаботодателите взимат подходящи мерки, за да гарантират, че достъпът до зоните, в които се извършват дейностите, резултатите от оценката, посочена в член 3, параграф 2, за които разкрива риск за безопасността или здравето на работниците, е възможен само за други работници, които поради тяхната работа или тяхната длъжност са принудени да проникнат в тях.Член 10Хигиена и лична защита1. Работодателите са длъжни за всички дейности, при които съществува риск от замърсяване с канцерогени или мутагени, да вземат подходящите мерки, за да гарантират, че:а) работниците не ядат, не пият и не пушат в работните зони, където съществува риск от замърсяване с канцерогени или мутагени;б) работниците са снабдени с подходящо защитно облекло или друго специално подходящо облекло;в) са осигурени отделни места за съхраняването на работните или защитните облекла, от една страна, и на цивилното облекло, от друга страна;г) на работниците са осигурени подходящи санитарни възли и бани;д) защитната екипировка се съхранява правилно на определено място и да я проверяват и почистват, ако е възможно преди и винаги след всяко използване;е) поправят или заменят дефектната защитна екипировка преди ново използване.2. Работниците не могат да заплащат разходите за мерките, посочени в параграф 1.Член 11Информиране и обучение на работниците1. Работодателят взема подходящи мерки, за да могат работниците и/или техните представители в предприятието или организацията да получат достатъчно и подходящо обучение, въз основа на всички налични сведения, по-конкретно под формата на информация и указания относно:а) възможните рискове за здравето, включително допълнителните рискове, свързани с употребата на тютюн;б) предпазните мерки, които трябва да се вземат, за да се избегне експозицията;в) изискванията по отношение на хигиената;г) носенето и използването на защитна екипировка и облекло;д) мерките, които трябва да бъдат взети от работниците, по-специално от персонала за спешно реагиране, в случай на авария и за предотвратяването на аварии.Това обучение трябва:- да бъде приведено в съответствие с промяната на рисковете и появата на нови рискове, и- да бъде повтаряно периодично, ако е необходимо.2. Работодателите са длъжни да уведомяват работниците за инсталациите и свързаните с тях контейнери, които съдържат канцерогени или мутагени, и гарантират, че на всички контейнери, опаковки и инсталации, които съдържат канцерогени или мутагени, са поставени по видим начин четливи етикети както и добре видими предупредителни знаци и знаци за опасност.Член 12Информиране на работницитеВземат се подходящи мерки, за да се гарантира, че:а) работниците и/или техните представители в предприятието или организацията могат да проверяват дали разпоредбите на настоящата директива се прилагат, или могат да бъдат включени в прилагането ѝ, по-специално по отношение на:i) последиците за здравето и безопасността на работниците, свързани с избора, носенето и използването на защитното облекло или екипировка, без да се засяга отговорността на работодателя за определянето на ефективността на защитните облекла и екипировки;ii) мерките, определени от работодателя, посочени в член 8, параграф 1, алинея първа, без да се засяга отговорността на работодателя за определянето на тези мерки;б) работниците и/или техните представители в предприятието или организацията се уведомяват възможно най-бързо за наднормените експозиции, включително тези, посочени в член 8, за причините за тях и за взетите мерки или мерките, които трябва да бъдат взети, за да се коригира това положение;в) работодателят поддържа актуализиран списък на работниците, използвани за дейностите, за чиито здраве или безопасност резултатите от оценката, посочена в член 3, параграф 2, разкриват опасност, с посочване, ако тази информация е налична, на експозицията, на която те са били подложени;г) лекарят и/или компетентният орган, както и всяко друго лице, отговарящо за здравето и безопасността на работното място, имат достъп до списъка посочен в буква в);д) всеки работник има достъп до информацията, съдържащата се в списъка и отнасяща се лично до него;е) работниците и/или техните представители в предприятието или заведението, имат достъп до колективните анонимни данни.Член 13Консултации и участие на работницитеКонсултациите и участието на работниците и/или на техните представители във връзка с въпроси, уредени в настоящата директива, се осъществяват в съответствие с член 11 от Директива 89/391/ЕИОГЛАВА IIIДРУГИ РАЗПОРЕДБИЧлен 14Медицинско наблюдение1. Държавите-членки установяват, в съответствие с националното законодателство и/или практика, мерки за провеждане на подходящо наблюдение на здравето на работниците, за които резултатите от оценката, посочена в член 3, параграф 2, разкриват риск за тяхното здраве или безопасност.2. Мерките, посочени в параграф 1, са такива, че всеки работник да може да подлежи, ако това е необходимо, на съответно медицинско наблюдение:- преди експозицията;- на равни интервали впоследствие.Тези мерки са такива, че да бъде възможно направо да се приложат индивидуални медицински мерки или мерки от областта на професионалната хигиена.3. Ако се окаже, че даден работник страда от аномалия, която може да е резултат от експозиция на канцерогени или мутагени, лекарят, или органът, отговорен за медицинското наблюдение на работниците, може да изиска други работници, претърпели аналогична експозиция, да бъдат поставени под медицинско наблюдение.В този случай се извършва преоценка на риска от експозиция в съответствие с член 3, параграф 2.4. Когато се извършва медицинско наблюдение, се води лично здравно досие и лекарят, или органът, отговарящ за медицинското наблюдение, предлага всички защитни или превантивни мерки, които трябва да бъдат взети по отношение на всеки работник.5. На работниците трябва да бъдат давани информация и съвети относно медицинското наблюдение, на което те могат да бъдат подложени след преустановяването на експозицията.6. В съответствие с националните законодателства и/или практики:- работниците имат достъп до резултатите от медицинското наблюдение, които се отнасят до тях, и- заинтересованите работници или работодателят могат да поискат проверка на резултатите от медицинското наблюдение.7. В приложение II се съдържат практически препоръки с оглед на медицинското наблюдение на работниците.8. Всички случаи на ракови заболявания, които са били установени в съответствие с националните законодателства и/или практики, като резултат от експозицията на канцероген или мутаген през време на работа, трябва да се съобщават на компетентния орган.Член 15Водене на досиета1. Списъкът, посочен в член 12, буква в), и здравното досие, посочено в член 14, параграф 4, се съхраняват в продължение най-малко на четиридесет години след края на експозицията, в съответствие с националните законодателства и/или практики.2. В случай че предприятието преустанови дейността си, тези документи се предоставят на компетентния орган, в съответствие с националните законодателства и/или практики.Член 16Гранични стойности1. Въз основа на наличната информация, включително и научните и технически данни, Съветът определя, чрез директиви, в съответствие с процедурата, предвидена в член 137, параграф 2 от Договора, гранични стойности за всички канцерогени или мутагени, за които това е възможно и ако това е необходимо, други, пряко свързани разпоредби.2. Граничните стойности и другите пряко свързани разпоредби са посочени в приложение III.Член 17Приложения1. Приложения I и III могат да бъдат изменяни само в съответствие с процедурата, предвидена в член 137, параграф 2 от Договора.2. Измененията от чисто техническо естество на приложение II, в светлината на техническия прогрес, промените на международните разпоредби или спецификации и новите открития в областта на концерогените или мутагените, се приемат в съответствие с процедурата, предвидена в член 17 на Директива 89/391/ЕИО.Член 18Използване на данниКомисията има достъп до използването, осъществявано от компетентните национални органи въз основа на информацията, посочена в член 14, параграф 8.Член 19Уведомяване на КомисиятаДържавите – членки съобщават на Комисията разпоредбите на националното законодателство, които те приемат в бъдеще в областта, уредена с настоящата директива.Член 20ОтмянаДиректива 90/394/ЕИО, така както е изменена с директивите, посочени в приложение IV, част А към настоящата директива, се отменя без да се засягат задълженията на държавите – членки по отношение на сроковете за транспониране на директивите, посочени ѝ в приложение IV, част Б към настоящата директива.Позоваванията на отменената директива се тълкуват като позовавания на настоящата директива и се четат в съответствие с таблицата за съответствие в приложение V.Член 21Влизане в силаНастоящата директива влиза в сила на двадесетия ден след датата на публикуването ѝ в Официален вестник на Европейския съюз.Член 22АдресатиАдресати на настоящата директива са държавите-членки.Съставено в Страсбург на 29 април 2004 година.За Европейския парламентПредседателP. CoxЗа СъветаПредседателM. McDowell[1] ОВ C 368, 20.12.1999 г., стр. 18.[2] Становище на Европейския парламент от 2 септември 2003 г. (все още непубликувано в Официален вестник на Европейския съюз) и Решение на Съвета от 30 март 2004 г.[3] ОВ L 196, 26.7.1990 г. , стр. 1. Директива, последно изменена с Директива 1999/38/ЕО (ОВ L 138, 1.6.1999 г., стр. 66).[4] Виж приложение IV, част А.[5] ОВ L 183, 29.6.1989 г., стр. 1. Директива, изменена с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г. , стр. 1).[6] ОВ 196, 16.8.1967 г., стр. 1. Директива, последно изменена с Регламент (ЕО) № 807/2003 (ОВ L 122, 16.5.2003 г., стр. 36).[7] ОВ L 200, 30.7.1999 г., стр. 1. Директива, последно изменена с Регламент (ЕО) №1882/2003 г.[8] ОВ L 185, 9.7.1974 г., стр. 15. Решение, отменено с Решение на Съвета от 22 юли 2003 г. (ОВ С 218, 13.9.2003 г., стр. 1).[9] Директива 83/477/ЕИО на Съвета от 19 септември 1983 г. относно защитата на работниците от рисковете, свързани с експозицията на азбест по време на работа (втора специална директива по смисъла на член 8 на Директива 80/1107/ЕИО) (ОВ L 263, 24.9.1983 г., стр. 25). Директива, последно изменена с Директива 2003/18/ЕО на Европейския парламент и на Съвета (ОВ L 97, 15.4.2003 г., стр. 48).--------------------------------------------------20040429ПРИЛОЖЕНИЕ IСписък на вещества, препарати и процеси(член 2, буква а), iii))1. Производство на аурамин.2. Работи, свързани с експозиция на полициклични ароматни водовъглероди, съдържащи се в каменовъглени сажди, каменовъглени смоли или катрани.3. Работи, свързани с експозиция на прах, дим или аерозол, получени при пърженето или електрорафиниране на медно-никелов щайн.4. Процеси със силни киселини при производството на изопропилов алкохол.5. Работи, свързани с експозиция на прах от твърдо дърво [1].[1] Списък на някои твърди дървета е приложен в том 62 от монографиите за оценка на рисковете от канцерогенност за човека, озаглавени "Wood Dust and Formaldehyde" (публикувани от Международния център за изследвания за рака, Лион 1995 година.--------------------------------------------------20040429ПРИЛОЖЕНИЕ IIПрактически препоръки за медицинското наблюдение на работниците(член 14, параграф 7)1. Лекарят и/или органът, отговарящ за медицинското наблюдение на работниците, експонирани на канцерогени или мутагени, трябва да познават добре условията или обстоятелствата на експозицията на всеки работник.2. Медицинското наблюдение на работниците трябва да се осъществява в съответствие с принципите и практиката на трудовата медицина, то трябва да включва поне следните мерки:- водене на досиета за професионалния маршрут и здравното състояние на работниците,- лично интервю,- ако е необходимо, биологично наблюдение, както и откриване на ранни и обратими последици.Могат да бъдат взети решения за допълнителни прегледи за всеки работник, поставен под медицинско наблюдение, съобразени с последните достижения на трудовата медицина.--------------------------------------------------20040429ПРИЛОЖЕНИЕ IIIГранични стойности и други пряко свързани разпоредби(член 16)А. ГРАНИЧНИ СТОЙНОСТИ НА ПРОФЕСИОНАЛНА ЕКСПОЗИЦИЯНаименование | EINECS [1] | CAS [2] | Гранични стойностиi | Наблюдения | Преходни мерки |мг/м3 [3] | ppm [4] |Бензен | 200-753-7 | 71-43-2 | 3,25 [5] | 1 [5] | Кожа [6] | Гранична стойност: 3 ppm (= 9,75 мг/м3) (до 27 юни 2003) |Моновинил хлорид | 200-831 | 75-01-4 | 7,77 [5] | 3 [5] | — | — |Прашинки от твърди дървета | — | — | 5,00 [5] [7] | — | — | — |Б. ДРУГИ ПРЯКО СВЪРЗАНИ РАЗПОРЕДБИp.m.[1] Еinecs – Европейски списък на химическите продукти в търговията (European Inventory of Existing Chemical Substances).[2] CAS: номер на Chemical Abstracts Service Number.[3] мг/м3 = милиграма на кубичен метър въздух при температура 20 °C и 101,3 kРа (760 мм налягане на живак).[4] ppm = части на милион в обем във въздуха (мл/м3).[5] Измерени или изчислени по отношение на един референтен период от осем часа.[6] Възможно е проникване през кожата, добавящо се към регламентирано вдишване.[7] Частичка, която може да бъде вдишана: ако прашинките от твърдо дърво са смесени с други прашинки от дърво, граничната стойност се прилага по отношение на всички прашинки от дърво, които се намират в сместа.--------------------------------------------------20040429ПРИЛОЖЕНИЕ IVЧаст АОтменена директива с последващите й изменения(посочени в член 20)Директива 90/394/ЕИО на Съвета | (ОВ L 196, 26.7.1990 г., стр. 1) |Директива 97/42/ЕО на Съвета | (ОВ L 179, 8.7.1997 г., стр. 4) |Директива 1999/38/ЕО на Съвета | (ОВ L 138, 1.6.1999 г., стр. 66) |Част БСрокове за въвеждане в националното законодателство(посочени в член 20)Директива | Краен срок за въвеждане |90/394/ЕИО | 31 декември 1992 година |97/42/ЕО | 27 юни 2000 година |1999/38/ЕО | 29 април 2003 година |--------------------------------------------------20040429ПРИЛОЖЕНИЕ VТАБЛИЦА НА СЪОТВЕТСТВИЕДиректива 90/394/ЕИО | Настоящата директива |Член 1 | Член 1 |Член 2, буква а) | Член 2, буква а) |Член 2, буква аа) | Член 2, буква б) |Член 2, буква б) | Член 2, буква в) |Членове 3 - 9 | Членове 3 - 9 |Член 10, параграф 1, буква а) | Член 10, параграф 1, буква а) |Член 10, параграф 1, буква б), изречение първо | Член 10, параграф 1, буква б) |Член 10, параграф 1, буква б), изречение второ | Член 10, параграф 1, буква в) |Член 10, параграф 1, буква в) | Член 10, параграф 1, буква г) |Член 10, параграф 1, буква г), изречение първо и второ | Член 10, параграф 1, буква д) |Член 10, параграф 1, буква г), изречение трето | Член 10, параграф 1, буква е) |Член 10, параграф 2 | Член 10, параграф 2 |Членове 11 - 18 | Членове 11 - 18 |Член 19, параграф 1, алинея първа | |Член 19, параграф 1, алинея втора | |Член 19, параграф 1, алинея трета | |Член 19, параграф 2 | Член 19 || Член 20 || Член 21 |Член 20 | Член 22 |Приложение I | Приложение I |Приложение II | Приложение II |Приложение III | Приложение III || Приложение IV || Приложение V |--------------------------------------------------


title: Директива 2003/100/ЕО на Комисията от 31 октомври 2003 година за изменение на приложение I към Директива 2002/32/ЕО на Европейския парламент и на Съвета относно нежеланите вещества в храните за животниТекст от значение за ЕИП.

text:
Важна правна забележка

|

32003L0100

Официален вестник n° L 285 , 01/11/2003 стр. 0033 - 0037 специално чешко издание глава 3 том 40 стр. 458  - 462 специално испанско издание глава 3 том 40 стр. 458  - 462 специално унгарско издание глава 3 том 40 стр. 458  - 462 специално литвийско издание глава 3 том 40 стр. 458  - 462 LV.ES глава 3 том 40 стр. 458  - 462 MT.ES глава 3 том 40 стр. 458  - 462 PL.ES глава 3 том 40 стр. 458  - 462 SK.ES глава 3 том 40 стр. 458  - 462 специално словенско издание глава 3 том 40 стр. 458  - 462

		20031031Директива 2003/100/ЕО на Комисиятаот 31 октомври 2003 годиназа изменение на приложение I към Директива 2002/32/ЕО на Европейския парламент и на Съвета относно нежеланите вещества в храните за животни(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2002/32/ЕО на Европейския парламент и на Съвета от 7 май 2002 г. относно нежеланите вещества в храните за животни [1], изменена с Директива 2003/57/ЕО на Комисията [2], и по-специално член 8, параграф 1 от нея,като има предвид, че:(1) Съгласно Директива 2002/32/ЕО употребата на продукти, предназначени за храни за животни, които съдържат нива от нежелани вещества, превишаващи максималните равнища, посочени в приложение I към нея, се забранява.(2) При приемането на Директива 2002/32/ЕО бе заявено, че определените в приложение I разпоредби ще бъдат преразгледани въз основа на актуализирани научни оценки на риска, като бъде отчетена забраната за всяко разреждане на заразените и неотговарящи на изискванията продукти, предназначени за храна на животните.(3) Научният комитет по храненето на животни (НКХЖ) бе помолен надлежно да предостави незабавно актуализирани научни оценки на риска. На 20 февруари 2003 г. от НКХЖ бе прието становище за нежеланите вещества в храните, което бе актуализирано на 25 април 2003 г. В становището е направен пълен преглед на възможните рискове за човешкото здраве и животните като последица от присъствието на различни нежелани вещества в храните за животни.(4) Въпреки това от НКХЖ признаха, че трябва да бъде направена допълнителна подробна оценка на отделните рискове, което да позволи основно преразглеждане на приложение I към Директива 2002/32/ЕО. От май 2003 г. Европейският орган за безопасност на храните (ЕОБХ) пое от Европейската комисия отговорността за извършване на научна оценка на храните, заедно със свързаните с безопасността на храните въпроси. От ЕОБХ бе поискано да извърши тези подробни оценки на риска.(5) Междувременно бе отбелязано, че доставянето на някои основни и ценни фуражни суровини може да бъде застрашено, тъй като поради нормално общо замърсяване нивото на дадено нежелано вещество в определени фуражни суровини може да бъде близо или да превишава максималното съдържание, определено в приложение I към Директива 2002/32/ЕО. Освен това бяха открити и някои несъответствия между отделните текстове в самото приложение.(6) По тази причина, докато се чака извършването на подробна научна оценка на отделните рискове, приложението трябва да бъде временно изменено, за да може да бъде поддържано високо ниво на защита на човешкото здраве и здравето на животните, както и на околната среда.(7) За да може обаче да бъде поддържано такова високо ниво на защита на човешкото здраве и здравето на животните, и на околната среда, се признава, че животните се хранят директно с фуражни суровини или, ако се използват допълващи фуражи, тяхната употреба в дневната дажба не би трябвало да доведе до излагане на животното на по-силно влияние на нежеланото вещество, отколкото са съответните максимални нива на излагане, при които в дневната дажба се използват само пълноценни фуражи.(8) От НКХЖ потвърждават, че в своите органични форми арсеникът има ограничена токсичност. Затова определянето на общо ниво на арсеник в храната може не винаги да отразява точно риска, който се предизвиква от неорганичните му форми. Органичните и неорганични форми на арсеника могат да бъдат разграничени само чрез комплексен метод на анализ, който не се прилага лесно в границите на официалния контрол. Затова при максималното съдържание следва да се говори за общо ниво на арсеник, със съответна възможност да бъде изискан по-подробен анализ, най-вече в случаите с присъствие на Hizikia fusiforme. При липсата на метод за анализ на Общността, чрез който да бъде определено общо нивото на арсеника, трябва да се докаже задоволителното действие на използваната процедура за третиране на извадката, както и на метода за анализ, като бъдат използвани сертифицирани референтни суровини, които да съдържат значителна част от арсеника в неговата органична форма.(9) Трябва също да се вземе предвид фактът, че повече от 95 % от арсеника, който присъства във фуражните суровини от морски произход, е в своите по-малко токсични органични форми, както и последното развитие в приготвянето на храни за риби, които включват по-високи съотношения рибено масло и брашно от риба.(10) Настоящите максимални нива за арсеник, олово и флуор в някои минерални фуражни суровини не отразяват сегашните нормални нива на общо замърсяване. При ниската бионаличност на тези нежелани вещества в храните за животни, съдържащи минерали, следва да бъде гарантирано, че тези основни и ценни фуражни суровини могат да бъдат доставяни, без да застрашават здравето на човека и животните или околната среда.(11) Aflatoxin B1 е генотоксичен карциноген, който се среща в млякото под формата на своя метаболит aflatoxin M1. За да бъде запазено общественото здраве, следва максималните нива на aflatoxin да бъдат поддържани толкова ниски, колкото е възможно. Правилната практика на боравене с aflatoxin и неговото правилно сушене на могат да запазят равнището му в различните фуражни суровини ниско, а освен това има и ефикасни процедури за обеззаразяване, които намаляват нивото на aflatoxin В1. Би било целесъобразно едно и също максимално ниво на aflatoxin В1 да се прилага по отношение на всички фуражни суровини.(12) Целите памучни семена съдържат високи нива на свободен gossypol като естествен съставен елемент. Затова би било уместно да се определи специфична максимална граница за свободния gossypol в тези семена.(13) Предвидените в настоящата директива мерки са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложение I към Директива 2002/32/ЕО се изменя в съответствие с приложението към настоящата директива.Член 21. Държавите- членки въвеждат в сила законовите, подзаконовите и административните разпоредби, необходими, за да се съобразят с настоящата директива, в срок от 12 месеца от датата на нейното влизане в сила. Те незабавно информират Комисията за това, като представят същевременно таблица за съответствие между тези разпоредби и настоящата директива.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.Член 3Настоящата директива влиза в сила на двадесетия ден след публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 31 октомври 2003 година.За КомисиятаDavid ByrneЧлен на Комисията[1] ОВ L 140, 30.5.2002 г., стр. 10.[2] ОВ L 151, 19.6.2003 г., стр. 38.--------------------------------------------------20031031ПРИЛОЖЕНИЕПриложение I към Директива 2002/32/ЕО се изменя, както следва:1. Точки 1, 2 и 3 се заменят със следното:Нежелани вещества | Продукти, предназначени за храни за животни | Максимално съдържание в mg/kg (ppm), отнасящо се до храни за животни с влажност 12 % |(1) | (2) | (3) |"1.Арсен [3] | Фуражни суровини с изключение на: | 2 |—ядене, приготвено от трева, от сушена люцерна и от сушена детелина, както и каша от сушено захарно цвекло и каша от захарно цвекло с изсушена меласа | 4 |—маслодайни ядки | 4 [4] |—фосфати и морски водорасли с калций (algae) | 10 |—калциев карбонат | 15 |—магнезиев оксид | 20 |—храни за животни, получени от преработката на риба или други морски животни | 15 [4] |—ядене от морски водорасли и фуражни суровини, получени от морски водорасли | 40 [4] |Пълноценни храни за животни с изключение на: | 2 |—пълноценни храни за риба и пълноценни храни за животни с ценна кожа | 6 [4] |Допълнителни храни за животни с изключение на: | 4 |—минерални храни за животни | 12 |2.Олово | Фуражни суровини с изключение на: | 10 |—зелен фураж | 40 |—фосфати и морски водорасли с калций (algae) | 15 |—калциев карбонат | 20 |—видове мая | 5 |Пълноценни храни за животни | 5 |Допълнителни храни за животни с изключение на: | 10 |—минерални храни за животни | 15 |3.Флуор | Фуражни суровини с изключение на: | 150 |—храни за животни от животински произход с изключение на морските раковидни от рода на морски krill | 500 |—фосфати и морски раковидни от рода на морски krill | 2000 |—калциев карбонат | 350 |—магнезиев оксид | 600 |—морски водорасли с калций | 1000 |Пълноценни храни за животни с изключение на: | 150 |—пълноценни храни за добитък, овце и кози | |—при лактация | 30 |—други | 50 |—пълноценни храни за свине | 100 |—пълноценни храни за домашни птици | 350 |—пълноценни храни за пиленца | 250 |Минерални смески за добитък, овце и кози | 2000 [1] |Други допълващи фуражи | 125 [2] |2. Точка 7 се заменя със следното:"Нежелани вещества | Продукти, предназначени за храни за животни | Максимално съдържание в mg/kg (ppm), отнасящо се до храна със съдържание на влага 12 % |(1) | (2) | (3) |1.Aflatoxin B1 | Всички фуражни суровини | 0,02 |Пълноценни храни за добитък, овце и кози, с изключение на: | 0,02 |—пълноценни храни за млекодайни животни | 0,005 |—пълноценни храни за телета и агнета | 0,01 |Пълноценни храни за прасета и домашни птици (с изключение на младите животни) | 0,02 |Други пълноценни храни за животни | 0,01 |Допълнителни храни за добитък, овце и кози (с изключение на допълнителните храни за млекодайни животни, телета и агнета) | 0,02 |Допълващи фуражи за прасета и домашни птици (с изключение на младите животни) | 0,02 |Други допълващи фуражи | 0,005" |3. Точка 9 се заменя със следното:"Нежелани вещества | Продукти, предназначени за храни за животни | Максимално съдържание в mg/kg (ppm), отнасящо се до храна със съдържание на влага 12 % |(1) | (2) | (3) |9.Свободен госипол | Фуражни суровини с изключение на: | 20 |—памуково семе | 5000 |—кюспе и храни от семена на памук | 1200 |Пълноценни храни за животни с изключение на: | 20 |—пълноценни храни за добитък, овце и кози | 500 |—пълноценни храни за домашни птици (с изключение на мътещи кокошки) и телета | 100 |—пълноценни храни за зайци и прасета (с изключение на малки прасенца) | 60" |4. Точка 22 се заменя със следното:"Нежелани вещества | Продукти, предназначени за храни за животни | Максимално съдържание в mg/kg (ppm), отнасящо се до храна със съдържание на влага 12 % |(1) | (2) | (3) |22.Ендосулфан (сумата от алфа- и бета-изомери и от ендосулфансулфат, изразен като ендисулфан) | Всички храни за животни, с изключение на: | 0,1 |—царевица и получените в резултат на преработката ѝ продукти | 0,2 |—маслодайни семена и получените в резултат на преработката им продукти | 0,5 |—пълноценни храни за риба | 0,005" |[1] Държавите-членки могат да предпишат също максимално съдържание на флуор 1,25 % от фосфатното съдържание.[2] Съдържание на флуор на 1 % фосфор.--------------------------------------------------